ভুল চিকিৎসায় সদ্যোজাতের মৃত্যু, উত্তেজনা পশ্চিম মেদিনীপুরের দাসপুরে

মধুসূদন ভট্টাচাৰ্য, দাসপুর:  ভুল চিকিৎসায় (Wrong Treatment) সদ্যোজাতের (Newborn) অস্বাভাবিক মৃত্যু ঘিরে তোলপাড় বেসরকারি স্বাস্থ্য প্রতিষ্ঠান। ঘটনা ঘিরে তৈরি হল উত্তেজনা। ঘটনাটি ঘটেছে পশ্চিম মেদিনীপুর (Pashim Medinipur) জেলার দাসপুর (Daspur) থানার গৌরা এলাকার এক বেসরকারি স্বাস্থ্য প্রতিষ্ঠানে। শিশুমৃত্যুকে কেন্দ্র করে পরিস্থিতি হাতের বাইরে চলে যায়। পরিস্থিতি সামাল দিতে ঘটনাস্থলে পৌঁছায় দাসপুর থানার পুলিশ।

প্রাথমিকভাবে জানা যাচ্ছে ৫ মে সোমবারের দুপুরের দিকে প্রসব যন্ত্রণা নিয়ে দাসপুরের সাহাচক এলাকার এক গৃহবধূকে ওই বেসরকারি স্বাস্থ্য প্রতিষ্ঠানে ভর্তি করা হয়। সন্ধ্যে নাগাদ সদ্যোজাতের মৃত্যুর ঘটনা সামনে আসতেই গৃহবধূর পরিবারের সাথে ওই বেসরকারি স্বাস্থ্য প্রতিষ্ঠান কর্তৃপক্ষের মধ্যে বাদানুবাদ থেকে উত্তেজনা ছড়ায়।

আরও পড়ুন: রাজ্যজুড়ে ‘ফায়ার অডিট’ করতে চলছে নবান্ন

ঘটনার খবর পেয়ে ঘটনা স্থলে পৌঁছায় দাসপুর থানার পুলিশ। গভীর রাত নাগাদ পরিস্থিতি স্বাভাবিক হয়, পুলিশ সুত্রে খবর অভিযোগ পাওয়ার পরেই পুরো বিষয়টি খতিয়ে দেখা হবে।

দেখুন আরও খবর-